title: Decizia Comisiei din 15 decembrie 2004 de înființare a unei agenții executive, denumită „Agenția Executivă pentru Programul de Sănătate Publică” pentru gestionarea activității comunitare în domeniul sănătății publice – în temeiul Regulamentului (CE) nr. 58/2003 al Consiliului

text:
               01/Volumul 08

               RO

               Jurnalul Ofícial al Uniunii Europene

               366

         32004D0858

               L 369/73

               JURNALUL OFÍCIAL AL UNIUNII EUROPENE

      DECIZIA COMISIEI

   din 15 decembrie 2004
   de înființare a unei agenții executive, denumită „Agenția Executivă pentru Programul de Sănătate Publică” pentru gestionarea activității comunitare în domeniul sănătății publice – în temeiul Regulamentului (CE) nr. 58/2003 al Consiliului
   (2004/858/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini de gestionare a programelor comunitare (1) și, în special, articolul 3 alineatul (1) al acestuia,
   întrucât:

               (1)

               Regulamentul (CE) nr. 58/2003 împuternicește Comisia să înființeze agenții executive în conformitate cu statutul general prevăzut de regulamentul respectiv și să le încredințeze anumite sarcini privind gestionarea unuia sau mai multor programe comunitare; prezenta decizie nu aduce atingere domeniului de aplicare al regulamentului menționat anterior.

               (2)

               Înființarea unei agenții executive este menită să îi permită Comisiei să se concentreze asupra activităților și funcțiilor sale prioritare care nu pot fi externalizate, fără a renunța, cu toate acestea, la controlul sau responsabilitatea finală ale activităților gestionate de agențiile executive.

               (3)

               Gestionarea programului de acțiune comunitară în domeniul sănătății publice, adoptat prin Decizia nr. 1786/2002/CE a Parlamentului European și a Consiliului din 23 septembrie 2002 (2), vizează punerea în aplicare a unor proiecte tehnice care nu implică decizii politice și necesită un nivel ridicat de expertiză tehnică și financiară pe întregul ciclu de viață al proiectului.

               (4)

               Delegarea sarcinilor legate de punerea în aplicare a programului către o agenție executivă este posibilă, conform unei demarcări clare între etapa programării, care reprezintă sarcina serviciilor Comisiei, și a punerii în aplicare a proiectului, care ar fi încredințată agenției executive.

               (5)

               O analiză a costurilor și beneficiilor realizată în acest scop a arătat că înființarea unei agenții executive ar reprezenta un mijloc mai economic de a crește eficiența modului în care se pune în aplicare programul de sănătate publică. Având în vedere caracteristicile acestui program, accentul se pune pe delegarea sarcinilor tehnice, obiectivul principal fiind de a consolida legăturile dintre programul comunitar respectiv și comunitățile de experți din statele membre.

               (6)

               Agenția va trebui să mobilizeze expertiză de nivel înalt pentru a îndeplini obiectivele definite de Comisie, sub controlul acesteia. Agenția va trebui, de asemenea, să facă posibilă optimizarea punerii în aplicare a programului prin facilitarea recrutării unor specialiști în probleme de sănătate publică.

               (7)

               În afara sarcinilor sale pe termen lung, agenția va spori flexibilitatea în procesul de punere în aplicare a programului. Programul anual de lucru al agenției îi va permite să sprijine stabilirea unor priorități anuale pentru punerea în aplicare a programului de sănătate publică, elaborate și adoptate de Comisie după primirea avizului Comitetului pentru Program.

               (8)

               Gestionarea bazată pe rezultatele obținute de agenție, împreună cu stabilirea procedurilor necesare și a circuitelor de control și coordonare, vor face posibilă simplificarea modalităților de punere în aplicare a programului de către Comisie. Comisia va putea să valorifice activitatea tehnică desfășurată de agenție, dezvoltând în paralel și într—o manieră adecvată sarcini care necesită discreție politică. Comisia va dezvolta, de asemenea, sarcini legate de punerea în aplicare a programului care nu ar fi oportun să fie încredințate agenției.

               (9)

               Cooperarea dintre agenție și Comisie și realizarea sarcinilor specifice ale agenției cu privire la difuzarea informațiilor și asigurarea asistenței pentru rețele ar trebui să permită îmbunătățirea vizibilității acțiunii comunitare în domeniul sănătății publice.

               (10)

               Măsurile prevăzute de prezenta decizie sunt conforme cu avizul Comitetului pentru agenții executive,

         DECIDE:
   Articolul 1
   Înființare
   (1)   Se înființează o agenție executivă pentru gestionarea programului comunitar în domeniul sănătății publice (denumită în continuare „agenția”), al cărei statut este stabilit de Regulamentul (CE) nr. 58/2003.
   (2)   Denumirea agenției este „Agenția Executivă pentru Programul de Sănătate Publică.”
   Articolul 2
   Sediu
   Sediul agenției este la Luxemburg.
   Articolul 3
   Durată
   Agenția este înființată pentru o perioadă care începe la 1 ianuarie 2005 și se încheie la 31 decembrie 2010.
   Articolul 4
   Obiective și sarcini
   (1)   În conformitate cu programul comunitar în domeniul sănătății publice, stabilit de Decizia nr. 1786/2002/CE (denumită în continuare „decizia-cadru”), agenției i se încredințează punerea în aplicare a sarcinilor privind ajutorul comunitar în cadrul programului, cu excepția evaluării programului, monitorizării legislației sau oricărei alte activități care ar putea fi exclusiv de competența Comisiei. Acesteia i se încredințează, în special, următoarele sarcini:

               (a)

               gestionarea tuturor etapelor ale ciclului de viață al anumitor proiecte, în contextul punerii în aplicare a programului privind sănătatea publică, pe baza Deciziei nr. 1786/2002/CE și a planului de lucru prevăzut de decizia respectivă și adoptat de Comisie, precum și verificările necesare în acest scop, adoptând deciziile pertinente în cazul în care Comisia a împuternicit agenția în acest sens;

               (b)

               adoptarea instrumentelor de execuție bugetară pentru venituri și cheltuieli și, în cazul în care Comisia a împuternicit agenția în acest sens, realizarea tuturor operațiunilor necesare pentru gestionarea programului comunitar și, în special, a celor legate de atribuirea contractelor și subvențiilor;

               (c)

               asigurarea sprijinului logistic, științific și tehnic, în special prin organizarea unor întruniri tehnice (gestionarea grupurilor de lucru formate din experți), studii pregătitoare, seminarii sau conferințe.

         (2)   Decizia Comisiei de delegare a autorității către agenție stabilește în detaliu toate sarcinile încredințate agenției. Decizia Comisiei se transmite, cu titlu informativ, Comitetului pentru agențiile executive.
   Articolul 5
   Structura organizatorică
   (1)   Agenția este gestionată de un comitet director și un director, numiți de către Comisie.
   (2)   Membrii comitetului director sunt numiți pentru o perioadă de doi ani.
   (3)   Directorul este numit pentru o perioadă de patru ani.
   Articolul 6
   Subvenții
   Agenția primește o subvenție înscrisă în bugetul general al Uniunii Europene și provenită din fondurile alocate programului de sănătate publică.
   Articolul 7
   Supraveghere și raportare
   Agenția este supusă controlului Comisiei și trebuie să raporteze în mod regulat cu privire la progresul realizat în punerea în aplicare a programelor de care răspunde în conformitate cu normele și la intervalele prevăzute în actul de delegare.
   Articolul 8
   Execuția bugetului de funcționare
   Agenția execută bugetul de funcționare în conformitate cu dispozițiile regulamentului financiar tip (3).

      Adoptată la Bruxelles, 15 decembrie 2004.

            Pentru Comisie

         Markos KYPRIANOU

            Membru al Comisiei

      (1)  JO L 11, 16.1.2003, p. 1.

      (2)  JO L 271, 9.10.2002, p. 1. Decizie astfel cum a fost modificată ultima dată de Decizia nr. 786/2004/CE (JO L 138, 30.4.2004, p. 7).

      (3)  Regulamentul (CE) nr. 1653/2004 al Comisiei din 21 septembrie 2004 privind un regulament financiar tip pentru agențiile executive în temeiul Regulamentului (CE) nr. 58/2003 de stabilire a statutului agențiilor executive cărora li se încredințează anumite sarcini privind gestionarea programelor comunitare (JO L 297, 22.9.2004, p. 6).


title: Decizia (UE) 2017/562 a Consiliului din 21 martie 2017 de numire a unui supleant, propus de Republica Portugheză, în cadrul Comitetului Regiunilor

text:
               25.3.2017

               RO

               Jurnalul Oficial al Uniunii Europene

               L 80/32

         DECIZIA (UE) 2017/562 A CONSILIULUI
   din 21 martie 2017
   de numire a unui supleant, propus de Republica Portugheză, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului portughez,
   întrucât:

               (1)

               La 26 ianuarie 2015, la 5 februarie 2015 și la 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de supleant în cadrul Comitetului Regiunilor a devenit vacant ca urmare a încheierii mandatului domnului Rodrigo VASCONCELOS DE OLIVEIRA,

         ADOPTĂ PREZENTA DECIZIE:
   Articolul 1
   Este numit în calitatea de supleant în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Rui Jorge DA SILVA LEITE DE BETTENCOURT, Secretário Regional Adjunto da Presidência para as Relações Externas do Governo Regional dos Açores.

         Articolul 2
   Prezenta decizie intră în vigoare la data adoptării.

      Adoptată la Bruxelles, 21 martie 2017.

            Pentru Consiliu

            Președintele

         E. SCICLUNA

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia Consiliului din 10 iunie 2004 privind reprezentarea poporului cipriot în Parlamentul European în cazul soluționării problemei cipriote

text:
Anunţ juridic important

|

32004D0511

Official Journal L 211 , 12/06/2004 P. 0022 - 0023 Official Journal L 142 , 30/05/2006 P. 0058 - 0059

		20040610Decizia Consiliuluidin 10 iunie 2004privind reprezentarea poporului cipriot în Parlamentul European în cazul soluționării problemei cipriote(2004/511/CE)CONSILIUL UNIUNII EUROPENE,Având în vedere Protocolul nr. 10 al Actului de Aderare din 2003 privind Cipru, în special articolul 4,Având în vedere propunerea Comisiei,întrucât:(1) Consiliul European a subliniat în repetate rânduri preferința sa netă pentru ca Cipru să adere în forma sa reunificată. Până în prezent, nu s-a ajuns la o soluționare globală a problemei cipriote și la reunificarea insulei.(2) În conformitate cu articolul 189 din Tratatul de instituire a Comunității Europene, Parlamentul European este format din reprezentanții popoarelor statelor reunite în Comunitate. Membrii Parlamentului European sunt aleși prin sufragiu universal direct, în conformitate cu articolul 190 din Tratatul de instituire a Comunității Europene, cu articolul 108 din Tratatul de instituire a Comunității Europene a Energiei Atomice și cu Actul privind alegerea membrilor Parlamentului European prin sufragiu universal direct, anexat la Decizia 76/787/CECO, CEE, Euratom [1] a Consiliului, astfel cum a fost modificat de Decizia 2002/772/CE, Euratom [2] a Consiliului (denumit în continuare "Actul din 1976").(3) Membrii Parlamentului European pentru viitoarea legislatură 2004-2009 vor fi aleși în urma scrutinului din 10- 13 iunie 2004. În conformitate cu articolul 11 al Actului de Aderare din 2003, numărul reprezentanților aleși în Cipru la începutul legislaturii 2004-2009 este de șase. Cu toate acestea, pentru legislatura 2004-2009, alegerile nu vor avea loc în partea de teritoriu în care Guvernul Republicii Cipru nu exercită un control efectiv.(4) Pentru a garanta reprezentarea și drepturile electorale ale tuturor ciprioților, în cazul unei soluționări globale a problemei cipriote, este necesară prevederea ca mandatul reprezentanților poporului cipriot aleși în iunie 2004 sau în urma unor alegeri ulterioare în Parlamentul European să ia sfârșit înainte de termen și să aibă loc alegeri extraordinare pe întreg teritoriul cipriot pentru restul legislaturii Parlamentului European,DECIDE:Articolul 1În cazul intrării în vigoare a unei soluționări globale a problemei cipriote se aplică următoarele dispoziții, prin derogare de la articolul 190 alineatul (3) din Tratatul CE, precum și de la articolul 5, articolul 10 alineatul (1) și articolul 11 alineatul (2) ale Actului din 1976:(a) Durata mandatului reprezentanților aleși ai poporului cipriot în Parlamentul European ia sfârșit la deschiderea primei sesiuni a Parlamentului European care urmează alegerilor menționate la litera (b).(b) Alegerile extraordinare ale reprezentanților poporului cipriot în Parlamentul European au loc pe întreg teritoriul cipriot pentru durata restantă a legislaturii 2004-2009 sau orice legislatură ulterioară a Parlamentului European, în duminica următoare sfârșitului perioadei de patru luni de la data adoptării de către Consiliu, în conformitate cu articolul 1 alineatul (2) din Protocolul nr. 10 al Actului de Aderare din 2003, a primei decizii privind ridicarea suspendării aplicării acquis-ului.(c) Durata mandatului membrilor Parlamentului European aleși în urma scrutinului menționat la litera (b) începe o dată cu deschiderea primei sesiuni a Parlamentului European care urmează alegerilor menționate la litera (b) și ia sfârșit o dată cu deschiderea primei sesiuni a Parlamentului European de după următoarele alegeri din cadrul său.Articolul 2Prezenta decizie intră în vigoare în ziua următoare datei publicării în Jurnalul Oficial al Uniunii Europene.Adoptată la Luxemburg, 10 iunie 2004.Pentru ConsiliuPreședinteleD. Ahern[1] JO L 278, 8.10.1976, p. 1.[2] JO L 283, 21.10.2002, p. 1.--------------------------------------------------


title: Decizia 2014/400/PESC a Consiliului din 26 iunie 2014 de prelungire a mandatului Reprezentantului Special al Uniunii Europene în Kosovo

text:
               27.6.2014

               RO

               Jurnalul Oficial al Uniunii Europene

               L 188/68

         DECIZIA 2014/400/PESC A CONSILIULUI
   din 26 iunie 2014
   de prelungire a mandatului Reprezentantului Special al Uniunii Europene în Kosovo (1)

   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2) și articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 25 ianuarie 2012, Consiliul a adoptat Decizia 2012/39/PESC (2) de numire a domnului Samuel ŽBOGAR în calitate de Reprezentant Special al Uniunii Europene (RSUE) în Kosovo. Mandatul RSUE urmează să expire la 30 iunie 2014.

               (2)

               Mandatul RSUE ar trebui să fie prelungit pentru o perioadă suplimentară de opt luni.

               (3)

               RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,

         ADOPTĂ PREZENTA DECIZIE:
   Articolul 1
   Reprezentantul Special al Uniunii Europene
   Mandatul domnului Samuel ŽBOGAR în calitate de Reprezentant Special al Uniunii Europene (RSUE) se prelungește până la 28 februarie 2015. Consiliul poate decide cu privire la încheierea anticipată a mandatului RSUE, pe baza unei evaluări a Comitetului politic și de securitate (COPS) și a unei propuneri a Înaltului Reprezentant al Uniunii pentru afaceri externe și politica de securitate (ÎR).
   Articolul 2
   Obiective de politică
   Mandatul RSUE se bazează pe obiectivele politicii Uniunii în Kosovo. Acestea includ asumarea unui rol central în promovarea unui Kosovo stabil, viabil, pașnic, democratic și multietnic; consolidarea stabilității în regiune și contribuția la cooperarea regională și la relații de bună vecinătate în Balcanii de Vest; promovarea unui Kosovo care se angajează să respecte supremația legii, protecția minorităților și a patrimoniului cultural și religios; sprijinirea progreselor Kosovo către Uniune în conformitate cu perspectiva europeană a regiunii și în conformitate cu concluziile relevante ale Consiliului.
   Articolul 3
   Mandat
   În vederea realizării obiectivelor politicii, mandatul RSUE constă în:

               (a)

               oferirea, de către Uniune, de consiliere și susținere în procesul politic;

               (b)

               promovarea coordonării politice globale a Uniunii în Kosovo;

               (c)

               consolidarea prezenței Uniunii în Kosovo și asigurarea coerenței și a eficienței acesteia;

               (d)

               asigurarea de orientări politice locale șefului Misiunii Uniunii Europene de sprijinire a supremației legii în Kosovo (EULEX KOSOVO), inclusiv cu privire la aspectele politice ale chestiunilor legate de responsabilitățile executive;

               (e)

               asigurarea consecvenței și a coerenței acțiunilor Uniunii în Kosovo, inclusiv în ceea ce privește orientarea pe plan local a tranziției EULEX;

               (f)

               sprijinirea progreselor Kosovo către Uniune, în conformitate cu perspectiva europeană a regiunii, prin intermediul comunicării publice orientate și prin activități desfășurate de Uniune în scopul asigurării unei înțelegeri și unui sprijin mai ample din partea publicului din Kosovo cu privire la chestiuni legate de Uniune, inclusiv cu privire la acțiunile EULEX;

               (g)

               monitorizarea, sprijinirea și facilitarea progreselor privind prioritățile politice, economice și europene, în acord cu competențele și responsabilitățile instituționale respective;

               (h)

               contribuirea la dezvoltarea și consolidarea respectării drepturilor omului și a libertăților fundamentale în Kosovo, inclusiv în privința femeilor și a copiilor, precum a protejării minorităților, în conformitate cu politica Uniunii privind drepturile omului și cu orientările Uniunii privind drepturile omului;

               (i)

               sprijinirea implementării dialogului între Belgrad și Pristina facilitat de Uniune.

         Articolul 4
   Executarea mandatului
   (1)   RSUE răspunde de executarea mandatului, acționând sub autoritatea ÎR.
   (2)   COPS menține o legătură privilegiată cu RSUE și este principalul punct de contact al RSUE cu Consiliul. COPS furnizează RSUE orientări strategice și îndrumare politică în cadrul mandatului, fără a aduce atingere competențelor ÎR.
   (3)   RSUE își desfășoară activitatea în strânsă coordonare cu Serviciul European de Acțiune Externă (SEAE) și cu departamentele relevante ale acestuia.
   Articolul 5
   Finanțare
   (1)   Valoarea de referință financiară destinată să acopere cheltuielile aferente mandatului RSUE în perioada 1 iulie 2014-28 februarie 2015 este de 1 450 000 EUR.
   (2)   Cheltuielile sunt gestionate în conformitate cu procedurile și normele aplicabile bugetului general al Uniunii. Resortisanții țărilor din regiunea Balcanilor de Vest pot participa la proceduri de ofertare pentru contracte.
   (3)   Gestionarea cheltuielilor face obiectul unui contract între RSUE și Comisie. RSUE răspunde în fața Comisiei pentru toate cheltuielile.
   Articolul 6
   Constituirea și componența echipei
   (1)   Pentru a îl asista pe RSUE la executarea mandatului său și pentru a contribui la coerența, vizibilitatea și eficacitatea acțiunii globale a Uniunii în Kosovo, se atribuie RSUE un personal propriu. În limitele mandatului său și ale mijloacelor financiare puse la dispoziție, RSUE răspunde de constituirea echipei sale. Echipa dispune de competențele necesare în chestiuni politice specifice, conform mandatului. RSUE informează în mod prompt Consiliul și Comisia cu privire la componența echipei sale.
   (2)   Statele membre, instituțiile Uniunii și SEAE pot propune detașarea de personal care să lucreze cu RSUE. Remunerarea personalului detașat respectiv este asigurată de statul membru, de instituția Uniunii în cauză ori de SEAE, după caz. Experții detașați de statele membre pe lângă instituțiile Uniunii sau SEAE pot, de asemenea, să fie afectați pentru a lucra cu RSUE. Membrii personalului internațional contractat trebuie să dețină naționalitatea unui stat membru.
   (3)   Toți membrii personalului detașat rămân sub autoritatea administrativă a statului membru, a instituției Uniunii care i-a detașat ori a SEAE, își duc la îndeplinire sarcinile și acționează în interesul mandatului RSUE.
   Articolul 7
   Privilegiile și imunitățile RSUE și ale personalului său
   Privilegiile, imunitățile și alte garanții necesare îndeplinirii și bunei desfășurări a misiunii RSUE și a membrilor personalului acestuia se stabilesc de comun acord cu părțile-gazdă, după caz. Statele membre și SEAE oferă tot sprijinul necesar în acest sens.
   Articolul 8
   Securitatea informațiilor UE clasificate
   (1)   RSUE și membrii echipei acestuia respectă principiile și standardele minime de securitate stabilite prin Decizia 2013/488/UE a Consiliului (3).
   (2)   ÎR este autorizat să comunice NATO/KFOR informații și documente ale UE clasificate până la nivelul „CONFIDENTIEL UE/EU CONFIDENTIAL” elaborate în scopurile acțiunii, în conformitate cu normele de securitate pentru protejarea informațiilor UE clasificate.
   (3)   ÎR este autorizat să comunice Organizației Națiunilor Unite (ONU) și Organizației pentru Securitate și Cooperare în Europa (OSCE), în conformitate cu necesitățile operaționale ale RSUE, informații și documente ale UE clasificate până la nivelul „RESTREINT UE/EU RESTRICTED” care sunt elaborate în scopurile acțiunii, în conformitate cu normele de securitate pentru protejarea informațiilor UE clasificate. În acest scop, vor fi adoptate dispoziții la nivel local.
   (4)   ÎR este autorizat să comunice părților terțe asociate la prezenta decizie documente ale UE neclasificate legate de deliberările Consiliului referitoare la acțiune și care fac obiectul obligației de secret profesional în conformitate cu articolul 6 alineatul (1) din Regulamentul de procedură al Consiliului (4).
   Articolul 9
   Accesul la informații și asistența logistică
   (1)   Statele membre, Comisia și Secretariatul General al Consiliului garantează accesul RSUE la toate informațiile relevante.
   (2)   Delegația Uniunii și/sau statele membre, după caz, furnizează asistență logistică în regiune.
   Articolul 10
   Securitate
   În conformitate cu politica Uniunii privind securitatea personalului cu atribuții operaționale desfășurat în afara Uniunii în temeiul titlului V din tratat, RSUE ia toate măsurile a căror aplicare este rezonabilă, conform mandatului său și condițiilor de securitate din regiunea pentru care este responsabil, pentru a asigura securitatea întregului personal aflat sub directa sa autoritate, în special prin:

               (a)

               elaborarea unui plan de securitate specific, pe baza orientărilor primite din partea SEAE, care să includă măsuri de securitate fizice, organizatorice și procedurale specifice, destinate gestionării deplasării personalului în condiții de siguranță către regiunea pentru care este responsabil și în interiorul acesteia și gestionării incidentelor de securitate, precum și un plan de urgență și de evacuare a misiunii;

               (b)

               asigurarea faptului că întregul personal desfășurat în afara Uniunii beneficiază de asigurare pentru un grad înalt de risc, necesară în condițiile specifice regiunii pentru care este responsabil;

               (c)

               asigurarea faptului că toți membrii echipei RSUE care urmează să fie desfășurați în afara Uniunii, inclusiv personalul contractat la nivel local, au participat, înainte de sosirea în regiunea pentru care este responsabil sau imediat după aceasta, la cursuri adecvate de instruire în domeniul securității, pe baza clasificărilor de risc atribuite zonei respective;

               (d)

               asigurarea punerii în aplicare a tuturor recomandărilor formulate de comun acord ca urmare a evaluărilor periodice privind securitatea și transmiterea către ÎR, Consiliu și Comisie de rapoarte scrise cu privire la punerea în aplicare a acestora și la alte aspecte legate de securitate, în cadrul raportului intermediar și al raportului de executare a mandatului.

         Articolul 11
   Raportare
   RSUE transmite periodic rapoarte către ÎR și COPS. De asemenea, RSUE prezintă rapoarte grupurilor de lucru ale Consiliului, dacă este necesar. Rapoartele periodice sunt difuzate prin rețeaua COREU. RSUE poate prezenta rapoarte Consiliului Afaceri Externe. În conformitate cu articolul 36 din tratat, RSUE poate fi implicat în activitatea de informare a Parlamentului European.
   Articolul 12
   Coordonare
   (1)   RSUE contribuie la unitatea, coerența și eficacitatea acțiunii Uniunii și la asigurarea faptului că toate instrumentele Uniunii și toate acțiunile statelor membre sunt angajate într-un mod consecvent pentru a atinge obiectivele de politică ale Uniunii. Activitățile RSUE se coordonează cu cele ale Comisiei, precum și cu cele ale altor RSUE activi în regiune, dacă este cazul. RSUE furnizează scurte informări periodice misiunilor statelor membre și delegațiilor Uniunii.
   (2)   Pe teren, se menține o strânsă legătură cu șefii delegațiilor Uniunii în regiune și cu șefii de misiune ai statelor membre. Aceștia depun toate eforturile pentru a îl sprijini pe RSUE în executarea mandatului. RSUE oferă orientare politică locală șefului EULEX KOSOVO, inclusiv pentru aspectele politice ale chestiunilor legate de responsabilitățile executive. RSUE și comandantul operației civile se consultă reciproc, în funcție de necesități.
   (3)   RSUE asigură, de asemenea, legătura cu organismele locale relevante și cu alți actori internaționali și regionali prezenți la fața locului.
   (4)   RSUE, împreună cu alți actori ai Uniunii prezenți la fața locului, asigură difuzarea informațiilor și schimbul de informații între actorii Uniunii din teatrul de operații, în vederea atingerii unui grad înalt de conștientizare și evaluare comună a situației.
   Articolul 13
   Asistență în cazul sesizărilor
   RSUE și personalul acestuia oferă asistență pentru furnizarea elementelor de răspuns la orice sesizări sau alte obligații născute din mandatele precedenților RSUE în Kosovo și oferă, în acest sens, asistență administrativă și acces la dosarele relevante.
   Articolul 14
   Reexaminare
   Punerea în aplicare a prezentei decizii și coerența acesteia cu alte contribuții ale Uniunii în regiune se reexaminează în mod periodic. RSUE prezintă ÎR, Consiliului și Comisiei un raport cuprinzător privind executarea mandatului înainte de sfârșitul lunii noiembrie 2014.
   Articolul 15
   Intrarea în vigoare
   Prezenta decizie intră în vigoare la data adoptării.
   Prezenta decizie se aplică de la 1 iulie 2014.

      Adoptată la Bruxelles, 26 iunie 2014.

            Pentru Consiliu

            Președintele

         E. VENIZELOS

      (1)  )Această denumire nu aduce atingere pozițiilor privind statutul și este conformă cu RCSONU 1244 (1999) și cu Avizul CIJ privind Declarația de independență a Kosovo.

      (2)  JO L 23, 26.1.2012, p. 5.

      (3)  Decizia 2013/488/UE a Consiliului din 23 septembrie 2013 privind normele de securitate pentru protecția informațiilor UE clasificate (JO L 274, 15.10.2013, p. 1).

      (4)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia 2009/1012/PESC a Consiliului din 22 decembrie 2009 privind sprijinirea activităților UE pentru promovarea în rândul țărilor terțe a controlului exporturilor de arme și a principiilor și criteriilor prevăzute în Poziția comună 2008/944/PESC

text:
               29.12.2009

               RO

               Jurnalul Oficial al Uniunii Europene

               L 348/16

      DECIZIA 2009/1012/PESC A CONSILIULUI

   din 22 decembrie 2009
   privind sprijinirea activităților UE pentru promovarea în rândul țărilor terțe a controlului exporturilor de arme și a principiilor și criteriilor prevăzute în Poziția comună 2008/944/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 26 alineatul (2) și articolul 31 alineatul (1),
   întrucât:

               (1)

               La 26 iunie 1997, Consiliul a adoptat Programul UE pentru prevenirea și combaterea traficului ilicit de arme convenționale, prin care Uniunea Europeană și statele sale membre se angajează să ia măsuri concertate pentru acordarea de asistență altor țări în prevenirea și combaterea traficului ilicit de arme.

               (2)

               La 8 decembrie 2008, Consiliul a adoptat Poziția comună 2008/944/PESC de definire a normelor comune care reglementează controlul exporturilor de tehnologie și echipament militar (1), care stabilește opt criterii pentru exportul de arme convenționale, înființează un mecanism de notificare și consultare pentru refuzuri și conține o procedură de asigurare a transparenței prin publicarea raporturilor anuale ale UE privind exporturile de arme. Poziția comună respectivă contribuie în mod semnificativ la armonizarea politicilor naționale de control al exporturilor de arme, iar principiile și criteriile sale au fost în mod oficial susținute de unele țări terțe.

               (3)

               Articolul 11 din Poziția comună 2008/944/PESC prevede că statele membre depun toate eforturile pentru a încuraja alte state care exportă arme să aplice criteriile poziției comune respective.

               (4)

               Strategia europeană de securitate adoptată de șefii de stat și de guvern la 12 decembrie 2003 enunță cinci provocări fundamentale cu care UE se confruntă în contextul de după războiul rece: terorismul, proliferarea armelor de distrugere în masă, conflictele regionale, eșecurile statale și criminalitatea organizată. Consecințele circulației necontrolate a armelor convenționale se află în centrul a patru dintre aceste cinci provocări. Într-adevăr, transferul necontrolat de arme contribuie la agravarea terorismului și a criminalității organizate și este un factor major în producerea și propagarea conflictelor, precum și al colapsului structurilor statului. În afară de aceasta, strategia subliniază importanța controlului exporturilor în limitarea proliferării.

               (5)

               Instrumentul internațional care permite statelor să identifice și să urmărească, în mod rapid și fiabil, armele ușoare și de calibru mic ilegale, adoptat de Adunarea generală a Organizației Națiunilor Unite la 8 decembrie 2005, are drept obiectiv îmbunătățirea eficienței și completarea acordurilor bilaterale, regionale și internaționale existente pentru prevenirea, combaterea și eradicarea comerțului ilicit cu arme ușoare și de calibru mic sub toate aspectele.

               (6)

               Strategia UE de combatere a acumulării și a traficului ilicit de arme ușoare și de calibru mic (SALW), precum și de muniții aferente, adoptată de Consiliul European din 15-16 decembrie 2005, prevede că UE ar trebui să sprijine, la nivel regional și internațional, întărirea controalelor privind exporturile de arme și promovarea criteriilor Codului de conduită privind exporturile de arme, înlocuit ulterior prin Poziția comună 2008/944/PESC, printre altele prin acordarea de asistență țărilor terțe la elaborarea legislației lor interne în acest domeniu și prin promovarea măsurilor pentru îmbunătățirea transparenței.

               (7)

               La 6 decembrie 2006, Adunarea generală a Organizației Națiunilor Unite, cu sprijinul tuturor statelor membre ale Uniunii Europene, a adoptat Rezoluția 61/89 intitulată „Spre un tratat privind comerțul cu arme: stabilirea standardelor internaționale comune pentru importul, exportul și transferul de arme convenționale”. În decembrie 2006 și în iunie și decembrie 2007, concluziile adoptate de Consiliu au subliniat importanța asumării unui rol activ de către UE și statele membre și a cooperării acestora cu alte state și organizații regionale ca parte a procesului din cadrul Organizației Națiunilor Unite de stabilire a unor standarde internaționale comune pentru importul, exportul și transferul de arme convenționale, ceea ce ar reprezenta o contribuție majoră la contracararea proliferării nedorite și iresponsabile de arme convenționale ce subminează pacea, securitatea, dezvoltarea și respectarea deplină a drepturilor omului.

               (8)

               La 17 martie 2008, Consiliul a adoptat Acțiunea comună 2008/230/PESC privind sprijinirea activităților UE pentru promovarea în rândul țărilor terțe a controlului exporturilor de arme și a principiilor și criteriilor Codului de conduită al Uniunii Europene privind exporturile de arme (2); ultima activitate prevăzută în această acțiune comună s-a desfășurat în perioada 27-28 octombrie 2009,

         ADOPTĂ PREZENTA DECIZIE:
   Articolul 1
   (1)   În scopul punerii în aplicare practice a:

               —

               Strategiei europene de securitate,

               —

               Strategiei UE de combatere a acumulării și a traficului ilicit de SALW, precum și de muniții aferente,

               —

               Articolului 11 din Poziția comună 2008/944/PESC,

               —

               Programului UE pentru prevenirea și combaterea traficului ilicit cu arme convenționale,

               —

               Instrumentului internațional care permite statelor să identifice și urmărească, în mod rapid și fiabil, armele ușoare și de calibru mic ilegale și

               —

               Concluziilor Consiliului referitoare la un tratat internațional privind comerțul cu arme,

         Uniunea Europeană sprijină activități pentru realizarea următoarelor obiective:

               (a)

               promovarea în rândul țărilor terțe a principiilor și criteriilor prevăzute în Poziția comună 2008/944/PESC;

               (b)

               acordarea de asistență țărilor terțe în elaborarea și punerea în aplicare a legislației pentru a asigura controlul eficient al exporturilor de arme;

               (c)

               acordarea de asistență țărilor terțe în formarea funcționarilor competenți în domeniul eliberării licențelor pentru a asigura punerea în aplicare corespunzătoare și executarea controalelor privind exporturile de arme;

               (d)

               acordarea de asistență țărilor terțe și regiunilor din țările terțe în elaborarea rapoartelor naționale și regionale privind exporturile de arme și în promovarea altor forme de evaluare pentru a încuraja transparența și responsabilitatea în exporturile de arme;

               (e)

               încurajarea țărilor terțe în sprijinirea procesului ONU care vizează adoptarea unui tratat internațional cu forță juridică obligatorie care să stabilească standarde comune pentru comerțul cu arme convenționale la nivel mondial și acordarea de asistență pentru a asigura posibilitatea acestora de a respecta eventualele standarde comune.

         (2)   O descriere a proiectelor privind atingerea obiectivelor, astfel cum sunt menționate la alineatul (1), este prevăzută în anexă.
   Articolul 2
   (1)   Înaltul Reprezentant al Uniunii pentru politica externă și de securitate (ÎR) are responsabilitatea punerii în aplicare a prezentei decizii.
   (2)   Următoarea entitate pune în aplicare din punct de vedere tehnic proiectele menționate la articolul 1 alineatul (2):
   The German Federal Office of Economics and Export Control, BAFA.
   (3)   Entitatea de punere în aplicare își va îndeplini sarcinile sub responsabilitatea ÎR. În acest sens, ÎR va încheia acordurile necesare cu agenția de punere în aplicare.
   Articolul 3
   (1)   Suma financiară de referință pentru punerea în aplicare a proiectelor menționate la articolul 1 alineatul (2) este de 787 000 EUR.
   (2)   Cheltuielile finanțate din suma prevăzută la alineatul (1) sunt gestionate în conformitate cu procedurile și normele aplicabile bugetului Uniunii.
   (3)   Comisia supraveghează punerea în aplicare corespunzătoare a contribuției UE menționate la alineatul (1) din prezentul articol. În acest sens, Comisia încheie un acord de finanțare cu entitatea de punere în aplicare menționată la articolul 2 alineatul (2). Acordul de finanțare prevede faptul că entitatea de punere în aplicare trebuie să asigure vizibilitatea contribuției UE, corespunzătoare cuantumului acesteia.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp posibil după intrarea în vigoare a prezentei decizii. Aceasta informează Consiliul cu privire la orice dificultăți întâmpinate și cu privire la data încheierii acordului.
   Articolul 4
   (1)   Șefii misiunilor UE din fiecare dintre țările terțe beneficiare elaborează un raport faptic privind progresele înregistrate în fiecare țară beneficiară, la finalizarea ultimului atelier și a schimburilor de personal efectuate în temeiul prezentei decizii.
   (2)   ÎR raportează Consiliului cu privire la punerea în aplicare a prezentei decizii, pe baza unor rapoarte elaborate periodic de entitatea de punere în aplicare menționată la articolul 2 alineatul (2) și de șefii misiunilor menționați la alineatul (1) al prezentului articol. Rapoartele stau la baza evaluării de către Consiliu. Comisia furnizează informații cu privire la aspectele financiare aferente punerii în aplicare a proiectelor menționate la articolul 3 alineatul (3).
   Articolul 5
   Prezenta decizie intră în vigoare la data adoptării.
   Aceasta expiră la 24 de luni de la data încheierii acordului financiar menționat la articolul 3 alineatul (3) sau la șase luni de la data adoptării sale, în cazul în care până atunci nu se încheie nici un acord financiar.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 22 decembrie 2009.

            Pentru Consiliu

            Președintele

         A. CARLGREN

      (1)  JO L 335, 13.12.2008, p. 99.

      (2)  JO L 75, 18.3.2008, p. 81.

      ANEXĂ

         Sprijinirea activităților UE pentru promovarea în rândul țărilor terțe a controlului exporturilor de arme și a principiilor și criteriilor prevăzute în Poziția comună 2008/944/PESC

      I.   Obiective

      Prezenta decizie are următoarele obiective generale:

                  (a)

                  promovarea în rândul țărilor terțe a criteriilor și a principiilor prevăzute în Poziția comună 2008/944/PESC;

                  (b)

                  acordarea de asistență țărilor terțe în elaborarea și punerea în aplicare a legislației pentru a asigura controlul eficient al exporturilor de arme;

                  (c)

                  acordarea de asistență țărilor în formarea funcționarilor competenți în domeniul eliberării licențelor pentru a asigura punerea în aplicare corespunzătoare și executarea controalelor privind exporturile de arme;

                  (d)

                  acordarea de asistență țărilor și regiunilor în elaborarea rapoartelor naționale și regionale privind exporturile de arme și în promovarea altor forme de evaluare pentru a încuraja transparența și responsabilitatea în exporturile de arme;

                  (e)

                  încurajarea țărilor terțe în sprijinirea procesului ONU care vizează adoptarea unui tratat internațional cu forță juridică obligatorie care să stabilească standarde comune pentru comerțul cu arme convenționale la nivel mondial și acordarea de asistență pentru a asigura posibilitatea acestora de a respecta eventualele standarde comune.

            II.   Proiecte

                  Scop:
                  Furnizarea de asistență tehnică țărilor terțe interesate care și-au manifestat dorința de a-și îmbunătăți standardele și practicile proprii în domeniul controlului exporturilor de tehnologie și echipament militar și de a-și alinia standardele și practicile la cele convenite și aplicate de către statele membre ale Uniunii Europene și stabilite în Poziția comună 2008/944/PESC și în Ghidul utilizatorului aferent acestuia.

                  Descriere și situația estimativă a costurilor:

                              (i)

                              Ateliere cu grupuri de țări
                              Proiectul se va desfășura sub forma a cinci ateliere de câte două zile, la care vor fi invitați să participe funcționari guvernamentali, vamali și funcționari competenți în domeniul eliberării licențelor din grupul de țări selecționat. Pot fi invitați și reprezentanți ai industriei apărării. Atelierele se pot desfășura într-o țară beneficiară sau într-un alt loc stabilit de către ÎR. Formarea în domeniile specifice va fi asigurată de experți din cadrul administrațiilor naționale ale statelor membre ale UE, din statele care s-au aliniat la Poziția comună 2008/944/PESC din cadrul Secretariatului Consiliului UE și/sau din sectorul privat (inclusiv ONG-uri).

                              (ii)

                              Schimburi de personal
                              Proiectul se va desfășura sub forma a cel mult patru vizite de lucru sau de studiu de câte cel mult o lună, la care vor participa funcționari guvernamentali și/sau funcționari responsabili cu eliberarea licențelor din statele beneficiare candidate la aderare la UE, organizate de autoritățile relevante ale statelor membre UE, sau a cel mult patru vizite de lucru sau de studiu de câte cel mult o lună, la care vor participa funcționari guvernamentali și/sau funcționari responsabili cu eliberarea licențelor din statele membre UE, organizate de autoritățile relevante ale statelor beneficiare (1).

            III.   Durată

      Durata totală estimată de punere în aplicare a proiectelor va fi de 24 luni.
      IV.   Beneficiari

                  Primul semestru 2010:

                              (i)

                              țări din regiunea Balcanilor de Vest (Albania; Bosnia și Herțegovina; Croația; Fosta Republică Iugoslavă a Macedoniei; Muntenegru și Serbia);

                              (ii)

                              țări mediteraneene din Africa de Nord partenere la politica europeană de vecinătate (Algeria; Egipt; Libia; Maroc și Tunisia);

                  Al doilea semestru 2010:
                  țări din Europa de Est și regiunea Caucazului partenere la politica europeană de vecinătate (Armenia; Azerbaidjan; Belarus; Georgia; Moldova și Ucraina).

                  Primul semestru 2011:
                  țări din regiunea Balcanilor de Vest (Albania; Bosnia și Herțegovina; Croația; Fosta Republică Iugoslavă a Macedoniei; Muntenegru și Serbia).

                  Al doilea semestru 2011:
                  țări din Europa de Est și regiunea Caucazului partenere la politica europeană de vecinătate (Armenia; Azerbaidjan; Belarus; Georgia; Moldova și Ucraina).

            În cazul în care trebuie modificată lista beneficiarilor sau programarea atelierelor, din cauza unor situații neprevăzute, Grupul de lucru pentru exportul de arme convenționale (COARM) poate decide acest lucru, la propunerea ÎR.
      În cazul în care una dintre țările menționate mai sus nu dorește să participe la atelier, pot fi selecționate alte țări (2) din următorul grup suplimentar de țări partenere la politica europeană de vecinătate: Israel; Iordania; Liban; Autoritatea Palestiniană și Siria.
      V.   Evaluarea impactului

      Impactul prezentei decizii și a Acțiunii comune 2008/230/PESC ar trebui evaluat din punct de vedere tehnic la finalizarea ultimului atelier și a schimburilor de personal efectuate în temeiul prezentei decizii. Această evaluare va îmbrăca forma unor rapoarte faptice privind adoptarea legislației corespunzătoare, înființarea unor autorități de control al exporturilor și efectuarea unor controale eficiente ale exporturilor în țările beneficiare. Rapoartele vor fi întocmite de șefii misiunilor UE din fiecare dintre țările beneficiare.

         (1)  Selecția beneficiarilor schimburilor de personal se aprobă în cadrul grupului de lucru relevant al Consiliului, la propunerea ÎR.

         (2)  Se aprobă în cadrul grupului de lucru relevant al Consiliului, la propunerea ÎR.


title: Decizia Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”)

text:
Anunţ juridic important

|

31997D0836

Jurnalul Oficial L 346 , 17/12/1997 p. 0078 - 0094 ediţie specială în limba cehă capitol 11 volum 27 p. 52  - 54 ediţie specială în limba estonă capitol 11 volum 27 p. 52  - 54 ediţie specială în limba maghiară capitol 11 volum 27 p. 52  - 54 ediţie specială în limba lituaniană capitol 11 volum 27 p. 52  - 54 LV.ES capitol 11 volum 27 p. 52  - 54 MT.ES capitol 11 volum 27 p. 52  - 54 PL.ES capitol 11 volum 27 p. 52  - 54 SK.ES capitol 11 volum 27 p. 52  - 54 ediţie specială în limba slovenă capitol 11 volum 27 p. 52  - 54

		19971127Decizia Consiliuluidin 27 noiembrie 1997în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații("Acordul revizuit din 1958")(97/836/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 100a și 113, coroborat cu articolul 228 alineatul (2), prima teză, articolul 228 alineatul (3) al doilea paragraf și articolul 228 alineatul (4),având în vedere propunerea Comisiei [1],având în vedere avizul conform al Parlamentului European [2],(1) întrucât, în decizia sa din 23 octombrie 1990, Consiliul a autorizat Comisia să participe la negocierile privind revizuirea Acordului Comisiei Economice pentru Europa a Organizației Națiunilor Unite (CEE) privind adoptarea condițiilor uniforme de omologare și recunoaștere reciprocă a omologării echipamentelor și componentelor autovehiculelor adoptat la Geneva pe 20 martie 1958;(2) întrucât acordul din 1958 a fost revizuit;(3) întrucât, ca urmare a negocierilor menționate anterior, Comunitatea are opțiunea de a deveni parte contractantă a acordului revizuit în calitatea sa de organizație pentru integrare economică regională, împuternicită de statele membre pentru domeniul reglementat de acord;(4) întrucât aderarea la acordul revizuit constituie scopul politicii comune în domeniul comerțului în conformitate cu articolul 113 din Tratat de eliminare a barierelor tehnice în calea comerțului cu autovehicule între părțile contractante; întrucât implicarea Comunității aduce un plus de importanță activităților de armonizare desfășurate în temeiul acordului și, ca urmare, permite accesul mai ușor către piețele țărilor terțe; întrucât această implicare trebuie să conducă la stabilirea unei concordanțe între instrumentele denumite "regulamente" adoptate în conformitate cu acordul revizuit și legislația comunitară în domeniu;(5) întrucât omologarea autovehiculelor și armonizarea tehnică se desfășoară în baza unor directive privind sistemele vehiculului, componente și unități tehnice separate, în temeiul articolului 100a din Tratat privind stabilirea și funcționarea pieței interne; întrucât de la 1 ianuarie 1996, pentru vehiculele din categoria M1 armonizarea este totală și obligatorie în sensul Directivei 70/156/CEE a Consiliului din 6 februarie 1970 privind apropierea legislațiilor statelor membre referitoare la omologarea autovehiculelor și a remorcilor lor [3] precum și a directivelor specifice privind această categorie de vehicule;(6) întrucât aderarea Comunității la acordul revizuit implică modificări la instrumentele adoptate în conformitate cu procedura prevăzută la articolul 189b din Tratat; întrucât, ca urmare, este necesar acordul Parlamentului European;(7) întrucât actele denumite "regulamente" adoptate de organisme în temeiul acordului revizuit sunt obligatorii pentru Comunitate la sfârșitul perioadei de șase luni ce urmează notificării, dacă aceasta nu și-a exprimat opoziția față de ele; întrucât trebuie, ca urmare, stipulat că votul Comunității privind astfel de instrumente trebuie să fie precedat de o decizie adoptată în conformitate cu aceeași procedură ca și cea care se aplică pentru aderarea la acordul revizuit, dacă acele acte nu constituie doar adaptări la progresul tehnic;(8) întrucât, totuși, în cazul în care adoptarea unui regulament de acest tip constituie de fapt o adaptare la progresul tehnic, votul Comunității poate fi decis în conformitate cu procedura utilizată pentru adaptările tehnice la directivele privind omologarea vehiculelor;(9) întrucât este oportună stabilirea modalităților practice privind implicarea Comunității și a statelor membre ale acordului revizuit;(10) întrucât acordul revizuit prevede o procedură simplificată pentru modificarea sa; întrucât trebuie instituită o formă de adoptare a deciziilor la nivelul Comunității care să țină cont de restricțiile acestei proceduri;(11) întrucât, în conformitate cu dispozițiile acordului revizuit, orice nouă parte contractantă are opțiunea, atunci când depune instrumentele de aderare, să declare concomitent că nu intenționează să respecte anumite regulamente CEE-ONU pe care trebuie să le precizeze în detaliu; întrucât Comunitatea dorește să facă uz de această dispoziție pentru a avea acces imediat la lista regulamentelor considerate a fi esențiale pentru funcționarea corectă a sistemului de omologare a vehiculelor, definit anterior în Directivele 70/156/CEE, 74/150/CEE [4] și 92/61/CEE [5] precum și să examineze de la caz la caz posibilitatea de aderare la alte regulamente, având în vedere importanța acestora pentru omologarea vehiculelor la nivel comunitar cât și la nivel internațional;(12) întrucât această aderare nu aduce atingere opțiunii de încetare a aplicării regulamentelor CEE-ONU expuse în lista acceptată de Comunitate, astfel cum se prevede la articolu 1 alineatul (6) din acordul revizuit; întrucât aceasta încetare a aplicării vizează în special situațiile în care Comunitatea adoptă valori limită mai stricte pentru emisiile poluante și sonore, iar regulamentele corespunzătoare CEE-ONU nu sunt modificate corespunzător;(13) întrucât, în măsura în care Comunitatea nu aderă la toate regulamentele CEE-ONU, ci doar la o listă definită de astfel de regulamente considerate esențiale pentru buna funcționare a procedurii de omologare a vehiculelor, acelor state membre care agreează astfel de regulamente la care Comunitatea nu aderă, trebuie să li se permită să continue să utilizeze și să dezvolte aceste regulamente;(14) întrucât, în conformitate cu articolul 234 din Tratat, statele membre trebuie să se asigure că nu există în prezent nici o incompatibilitate între regulamentele CEE-ONU semnate anterior, dar la care Comunitatea nu aderă, și legislația actuală corespunzătoare a Comunității;(15) întrucât semnarea de către statele membre a regulamentelor CEE-ONU nu trebuie să fie incompatibilă cu dispozițiile Directivelor 70/156/CEE, 74/150/CEE și 92/61/CEE, și că trebuie luate în considerare procedurile Directivei 83/189/CEE a Consiliului din 28 martie 1983 de stabilire a unei proceduri de informare în domeniul standardelor și reglementărilor tehnice [6];(16) întrucât, în conformitate cu normelor comunitare, revine statelor membre să îndeplinească obligațiile ce rezultă din articolele 2, 4 și 5 din acordul revizuit,DECIDE:Articolul 1Comunitatea aderă la acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehiculele cu roți, echipamente și componente care pot fi montate și/sau folosite pe vehiculele cu roți, precum și condițiile de recunoaștere reciprocă a omologărilor acordate în baza acestor specificații, denumit în continuare "acordul revizuit".Textul acordului revizuit este prezentat ca anexa I la prezenta decizie.Articolul 2Președintele Consiliului este autorizat să desemneze persoana împuternicită să depună instrumentul de aderare, după cum se precizează în articolul 6 alineatul (3) din acordul revizuit și să facă notificarea conținută în anexa IV la prezenta decizie.Articolul 3(1) În temeiul articolului 1 alineatul (5) din acordul revizuit, Comunitatea stabilește că aderarea sa se limitează la punerea în aplicare a regulamentelor CEE-ONU prezentate în anexa II la prezenta decizie.(2) În temeiul articolului 1 alineatul (6) din acordul revizuit, Comunitatea poate, în conformitate cu procedura stabilită în cea de-a doua liniuță a articolului 4 alineatul (2) din prezenta decizie, să decidă încetarea aplicării unui regulament CEE-ONU care a fost acceptat anterior.(3) În temeiul articolului 1 alineatul (7) din acordul revizuit, Comunitatea poate, în conformitate cu procedura stabilită în cea de-a doua liniuță a articolului 4 alineatul (2) din prezenta decizie, să decidă asupra aplicării unuia, unora, sau a tuturor regulamentelor CEE-ONU la care nu a aderat în momentul aderării la acordul revizuit.Articolul 4(1) Modalitățile practice privind implicarea Comunității și a statelor membre în ceea ce privește activitatea CEE-ONU sunt prezentate în anexa III.Contribuția Comunității cu privire la prioritățile programului de lucru CEE-ONU este stabilită în conformitate cu procedura prezentată în anexa III, punctul 1.(2) Comunitatea votează în favoarea adoptării unui proiect de regulament CEE-ONU sau a unui proiect de modificare a unui regulament:- în cazul în care un regulament existent la care a aderat este adaptat la progresul tehnic, proiectul a fost aprobat în conformitate cu procedura prezentată în articolul 13 din Directiva 70/156/CEE;- în toate celelalte cazuri, acolo unde pe baza unei propuneri de la Comisie și cu acordul Parlamentului European, Consiliul aprobă proiectul cu majoritate calificată.(3) În cazul în care un regulament CEE-ONU sau o modificare a unui regulament CEE-ONU se adoptă fără votul favorabil al Comunității, Comunitatea formulează o obiecție în conformitate cu articolul 1 alineatul (2) din acordul revizuit.(4) În cazul în care Comunitatea votează în favoarea unui regulament CEE-ONU sau a unei modificări la un regulament CEE-ONU, decizia stabilește, de asemenea, dacă respectivul regulament devine parte a întregului sistem CE de omologare pentru vehicule și dacă înlocuiește o legislația existentă în Comunitate.(5) Regulamentele CEE-ONU și modificările la regulamentele CEE-ONU care sunt obligatorii pentru Comunitate sunt publicate în limbile oficiale ale Comunității în Jurnalul Oficial al Comunităților Europene înainte de a intra în vigoare.Articolul 5(1) Modificările propuse la acordul revizuit înaintat părților contractante în numele Comunității sunt adoptate de Consiliu cu majoritate calificată la propunerea Comisiei și cu avizul Parlamentului European.(2) Decizia de a ridica sau nu o obiecție la propunerile de modificare a acordului revizuit prezentată de o altă parte contractantă este luată în conformitate cu procedura aplicată pentru aderarea la acord. În cazul în care procedura nu a fost terminată cu o săptămână înainte de termenul stabilit în articolul 13 alineatul (2) din acordul revizuit, Comisia ridică în numele Comunității o obiecție la modificare înainte de expirarea termenului.Articolul 6Acele state membre care acceptă sau au acceptat regulamentele CEE-ONU care nu sunt obligatorii pentru Comunitate pot să continue aplicarea și dezvoltarea acelor regulamente, adoptând modificările care reflectă progresul tehnic și asigurându-se în același timp că:- acceptarea acestor regulamente nu este incompatibilă cu dispozițiile Directivelor 70/156/CEE, 74/150/CEE și 92/61/CEE și- procedurile Directivei 83/189/CEE sunt respectate.Adoptată la Bruxelles, 27 noiembrie 1997.Pentru ConsiliuPreședinteleG. Wohlfart[1] JO C 69, 7.3.1996, p. 4.[2] Avizul adoptat la 21 noiembrie 1997 (nepublicat încă în Jurnalul Oficial).[3] JO L 42, 23.2.1970, p. 1. Directiva modificată ultima dată de Directiva 96/27/CE (JO L 169, 8.7.1996, p. 1).[4] JO L 84, 24.3.1974, p. 10. Directiva modificată ultima dată de Actul de aderare din 1994.[5] JO L 255, 10.8.1992, p. 72. Directiva modificată ultima dată de Actul de aderare din 1994.[6] JO L 109, 26.4.1983, p. 8. Directiva modificată ultima dată de Decizia 96/139/CE a Comisiei (JO L 32, 10.2.1996, p. 31).--------------------------------------------------19971127ANEXA ICOMISIA ECONOMICĂ PENTRU EUROPACOMITETUL PENTRU TRANSPORT INTERN--------------------------------------------------19971127Acordprivind adoptarea specificațiilor tehnice uniforme pentru vehicule cu roți, echipamente și componente care pot fi montate sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații [*]Revizia 2(Include modificările intrate în vigoare la data de 16 octombrie 1995)+++++ TIFF +++++ORGANIZAȚIA NAȚIUNILOR UNITEACORDprivind adoptarea specificațiilor tehnice uniforme pentru vehicule cu roți, echipamente și componente care pot fi montate sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificațiiPREAMBULPĂRȚILE CONTRACTANTE,HOTĂRÂND să modifice acordul privind adoptarea condițiilor uniforme de omologare și recunoaștere reciprocă a omologării echipamentelor și componentelor autovehiculelor, adoptat la Geneva, la 20 martie 1958 șiDORIND să definească specificații tehnice uniforme suficiente pentru anumite vehicule cu roți, echipamente și componente pentru a fi folosite în țările lor,DORIND să adopte aceste specificații oricând este posibil în țările lor șiDORIND să faciliteze folosirea în țările lor a vehiculelor, echipamentelor și componentelor omologate în conformitate cu aceste specificații de către autoritățile competente ale unei alte părți contractante,CONVIN DUPĂ CUM URMEAZĂ:Articolul 1(1) Părțile contractante stabilesc, cu ajutorul unui comitet de administrație compus din toate părțile contractante în conformitate cu regulamentul de ordine interioară cuprins în apendicele 1 și în temeiul dispozițiilor articolelor și alineatelor următoare, regulamente pentru vehicule cu roți, echipamente și componente care pot fi montate sau folosite la vehicule cu roți. În cazul în care este necesar, cerințele tehnice includ alternative și, în cazul în care este posibil, acestea sunt orientate spre performanță și includ metode de testare. Condițiile pentru acordarea omologării de tip și a recunoașterii reciproce sunt prevăzute în vederea utilizării de către părțile contractante care aleg să pună în aplicare regulamente prin sistemul de omologare de tip.În sensul prezentului acord:- termenul "vehicule cu roți, echipamente și componente" include orice vehicul cu roți, echipamente și componente ale căror caracteristici privesc siguranța rutieră, protecția mediului și economia de energie;- termenul "omologare de tip în temeiul unui regulament" indică procedura administrativă prin care autoritățile competente ale părților contractante declară, după ce au realizat verificările necesare, că un vehicul, echipament sau componentă care au fost prezentate de constructor respectă cerințele regulamentului respectiv. După aceea, constructorul certifică faptul că fiecare vehicul, echipament sau componentă introduse pe piață au fost astfel fabricate, încât să fie identice cu produsul omologat.Pentru aplicarea regulamentelor pot exista diferite proceduri administrative alternative la omologarea de tip. Singura procedură alternativă general cunoscută și aplicată în anumite state membre ale Comisiei Economice pentru Europa este autocertificarea, prin care constructorul certifică, fără un control administrativ prealabil, faptul că orice produs introdus pe piață respectă regulamentul respectiv; autoritățile administrative competente pot verifica prin sondaj pe piață că produsele autocertificate respectă cerințele regulamentului în cauză.(2) Comitetul administrativ este alcătuit din toate părțile contractante în conformitate cu regulamentul de ordine interioară prezentat în apendicele 1. Un regulament, după ce a fost stabilit în conformitate cu procedura indicată în apendicele 1, este comunicat de comitetul administrativ Secretarului General al Organizației Națiunilor Unite, denumit în continuare "secretar general". Cât mai curând posibil după aceea, secretarul general procedează la notificarea acestui regulament părților contractante.Regulamentul se consideră adoptat afară de cazul în care, în termen de 6 luni de la notificarea acestuia de către secretarul general, mai mult de o treime din părțile contractante la momentul notificării, nu l-au informat pe secretarul general cu privire la dezacordul lor față de regulament.Regulamentul cuprinde dispoziții privind:(a) vehicule cu roți, echipamentele și componentele vizate;(b) specificațiile tehnice care, dacă este necesar, pot include și variante;(c) metodele de testare prevăzute pentru a demonstra faptul că performanțele corespund specificațiilor tehnice;(d) condițiile pentru acordarea omologării de tip și recunoașterea reciprocă a acestora, inclusiv marcajele de omologare, precum și condițiile pentru asigurarea conformității producției;(e) data (datele) la care regulamentul intră în vigoare.În cazul în care este necesar, regulamentul poate include trimiteri la laboratoarele acreditate de către autoritățile competente unde trebuie executate testele de acceptare a tipurilor de vehicule cu roți, a echipamentelor și a componentelor prezentate spre omologare.(3) După adoptarea unui regulament, secretarul general procedează cât mai curând posibil la notificarea tuturor părților contractante, specificând care părți contractante au formulat obiecții și pentru care dintre acestea regulamentul nu intră în vigoare.(4) Regulamentul adoptat intră în vigoare pentru toate părțile contractante care nu și-au notificat dezacordul, la data (datele) specificată(e) în acest sens, ca regulament anexat la prezentul acord.(5) La momentul depunerii instrumentelor de aderare, orice nouă parte contractantă poate să declare că nu este ținută de anumite regulamente anexate la prezentul acord sau de nici unul dintre acestea. În cazul în care, în acel moment, procedura prezentată la alineatele (2), (3) și (4) din prezentul articol se află în desfășurare pentru un proiect sau un regulament adoptat, secretarul general comunică proiectul sau regulamentul adoptat noii părți contractante și acesta intră în vigoare ca regulament pentru noua parte contractantă numai în condițiile specificate la alineatul (4) din prezentul articol. Secretarul general notifică toate părțile contractante cu privire la data intrării în vigoare. De asemenea, secretarul general le comunică acestora toate declarațiile privind neaplicarea anumitor regulamente, pe care orice parte contractantă le poate face în condițiile prezentului alineat.(6) Orice parte contractantă care aplică un regulament poate în orice moment să notifice secretarului general, sub rezerva unui preaviz de un an, că intenționează să înceteze aplicarea regulamentului. O asemenea notificare trebuie comunicată de secretarul general celorlalte părți contractante.Omologările acordate rămân în vigoare până la retragere.În cazul în care o parte contractantă încetează să elibereze omologări în temeiul unui anumit regulament, aceasta trebuie:- să mențină condiții corespunzătoare pentru controlul asupra fabricării de produse pentru care a acordat anterior omologări de tip;- să ia măsurile necesare stabilite la articolul 4 în cazul în care o parte contractantă care continuă aplicarea regulamentului îi comunică o neconformitate;- să continue să comunice autorităților competente ale altor părți contractante retragerile de omologări, în conformitate cu articolul 5;- să continue să acorde prelungiri ale omologărilor existente.(7) Orice parte contractantă care nu aplică un regulament poate, în orice moment, să comunice secretarului general că intenționează să îl aplice începând cu acel moment, iar regulamentul intră în vigoare pentru respectiva parte contractantă în a șaizecea zi de la comunicare. Secretarul general comunică tuturor părților contractante orice intrare în vigoare a unui regulament pentru o nouă parte contractantă, care are loc în condițiile prezentului alineat.(8) Părțile contractante pentru care un regulament este în vigoare sunt denumite în continuare "părțile contractante care aplică regulamentul".Articolul 2Fiecare parte contractantă care, în aplicarea regulamentelor, utilizează în principal sistemul de omologare de tip, acordă marcajele de omologare de tip și marcajele de omologare descrise în orice regulament pentru tipurile de vehicule cu roți, echipamente și componente vizate de acest regulament, cu condiția să dispună de competența tehnică necesară și să fie satisfăcută de dispozițiile de asigurare a conformității produselor cu tipul omologat, astfel cum se stabilește în apendicele 2. Fiecare parte contractantă care aplică un regulament prin sistemul de omologare de tip refuză marcajele de omologări de tip și de omologări prevăzute de acest regulament în cazul în care condițiile menționate anterior nu sunt respectate.Articolul 3Vehiculele cu roți, echipamentele sau componentele pentru care au fost eliberate omologări de tip de către o parte contractantă în conformitate cu articolul 2 din prezentul acord și sunt produse fie pe teritoriul unei părți contractante care aplică regulamentul vizat, fie pe teritoriul unei alte țări desemnate de partea contractantă care a omologat tipul respectiv de vehicul cu roți, echipament sau componente vizate sunt considerate în conformitate cu legislațiile tuturor părților contractante care aplică respectivul regulament.Articolul 4În cazul în care autoritățile competente ale unei părți contractante care aplică un regulament prin sistemul de omologare de tip constată că anumite vehicule cu roți, echipamente sau componente purtând marcaje de omologare eliberate în conformitate cu respectivul regulament de una din părțile contractante nu sunt în conformitate cu tipurile omologate, trebuie să înștiințeze autoritățile competente ale părții contractante care a eliberat omologarea. Respectiva parte contractantă trebuie să ia măsurile necesare pentru a restabili conformitatea fabricației cu tipurile omologate și înștiințează și celelalte părți contractante care aplică regulamentul de omologare cu privire la măsurile adoptate, care pot include, dacă este necesar, retragerea omologării. În cazul în care ar putea exista o amenințare la siguranța rutieră sau a mediului, partea contractantă care a eliberat omologarea, după ce a primit informațiile privind neconformitatea cu tipul (tipurile) omologat(e), trebuie să informeze toate celelalte părți contractante cu privire la acea situație. Părțile contractante pot interzice vânzarea și utilizarea unor astfel de vehicule cu roți, echipamente sau componente pe teritoriul lor.Articolul 5Autoritățile competente ale fiecărei părți contractante care aplică un regulament prin sistemul de omologare de tip transmit în fiecare lună autorităților competente ale celorlalte părți contractante o listă a vehiculelor cu roți, a echipamentelor sau a componentelor cărora li s-au refuzat sau li s-au retras omologările în decursul lunii respective; în plus, la primirea unei solicitări din partea autorităților competente ale unei alte părți contractante care aplică un regulament în conformitate cu omologarea de tip, trebuie să transmită imediat respectivei autorități competente o copie a tuturor informațiilor relevante pe care aceasta și-a bazat decizia de acordare, refuz sau retragere a unei omologări a unui vehicul cu roți, echipament sau componentă din domeniul respectivului regulament.Articolul 6(1) Țările membre ale Comisiei Economice pentru Europa, țări admise în Comisie cu titlu consultativ în conformitate cu alineatul (8) din mandatul Comisiei, și organizațiile de integrare economică regională înființate de țările membre ale Comisiei Economice pentru Europa, cărora statele membre le-au transferat competențele în domeniile reglementate de prezentul acord, inclusiv competența de adoptare a deciziilor care au forță obligatorie pentru statele membre respective, pot să devină părți contractante la prezentul acord.Pentru stabilirea numărului de voturi la care se face trimitere la articolul 1 alineatul (2) și la articolul 12 alineatul (2), organizațiile de integrare economică regională dispun de un număr de voturi egal cu numărul statelor membre care sunt membre ale Comisiei Economice pentru Europa.(2) Țările membre ale Organizației Națiunilor Unite care pot participa la anumite activități ale Comisiei Economice pentru Europa în conformitate cu alineatul (11) din mandatul Comisiei și organizațiile de integrare economică regională cărora țările membre le-au transferat competențele în domeniul reglementat de prezentul acord, inclusiv competența de adoptare a deciziilor cu forță obligatorie pentru statele membre, pot să devină părți contractante la prezentul acord.Pentru stabilirea numărului de voturi la care se face trimitere la articolul 1 alineatul (2) și la articolul 12 alineatul (2), organizațiile de integrare economică regională dispun de un număr de voturi egal cu numărul statelor membre care sunt membre ale Organizației Națiunilor Unite.(3) Aderarea la acordul modificat a noilor părți contractante care nu sunt părți ale acordului din 1958 are loc prin depunerea unui instrument la secretarul general, după intrarea în vigoare a acordului modificat.Articolul 7(1) Se consideră că acordul modificat intră în vigoare după nouă luni de la transmiterea sa de către secretarul general tuturor părților contractante la acordul din 1958.(2) Se consideră că acordul modificat nu intră în vigoare în cazul în care părțile contractante la acordul din 1958 exprimă vreo obiecție în termen de 6 luni de la data transmiterii acordului modificat de către secretarul general către acestea.(3) Pentru orice nouă parte contractantă care aderă la prezentul acord modificat, acest acord modificat intră în vigoare în a șaizecea zi de la depunerea instrumentelor de aderare.Articolul 8(1) Orice parte contractantă poate denunța prezentul acord printr-o notificare transmisă secretarului general.(2) Denunțarea produce efecte după 12 luni de la data primirii notificării de către secretarul general.Articolul 9(1) Orice nouă parte contractantă definită în conformitate cu articolul 6 din prezentul acord poate, la momentul aderării sau în orice moment ulterior, să declare într-o notificare adresată secretarului general că prezentul acord se aplică tuturor sau unei părți a teritoriilor pe care le reprezintă pe plan internațional. Acordul se aplică asupra teritoriului sau teritoriilor menționat(e) în notificare începând cu a șaizecea zi de la primirea acesteia de către secretarul general.(2) Orice nouă parte contractantă, definită în conformitate cu articolul 6 din prezentul acord, care a făcut o declarație în conformitate cu alineatul (1) din prezentul articol, având drept efect aplicarea prezentului acord asupra oricăruia dintre teritoriile pe care le reprezintă pe plan internațional, poate să denunțe acordul în mod separat cu privire la teritoriul respectiv, în conformitate cu dispozițiile articolului 8.Articolul 10(1) Orice diferend între două sau mai multe părți contractante cu privire la interpretarea sau aplicarea acestui acord se rezolvă, pe cât posibil, prin negocieri între acestea.(2) Orice diferend care nu este rezolvat prin negociere este supus arbitrajului, dacă una dintre părțile contractante aflate în litigiu solicită acest lucru, și se încredințează spre soluționare unuia sau mai multor arbitri aleși prin acordul părților aflate în litigiu. În cazul în care în trei luni de la data cererii de arbitraj părțile aflate în litigiu nu reușesc să cadă de acord cu privire la alegerea unui arbitru sau a unor arbitri, oricare din părți poate solicita secretarului general să nominalizeze un singur arbitru căruia i se încredințează diferendul spre soluționare.(3) Hotărârea arbitrului sau arbitrilor desemnați în conformitate cu alineatul (2) din prezentul articol este obligatorie pentru părțile contractante aflate în litigiu.Articolul 11(1) Orice nouă parte contractantă poate, în momentul aderării la prezentul acord, să declare că nu se consideră ținută de dispozițiile articolului 10 din acord. Celelalte părți contractante nu sunt ținute de dispozițiile articolului 10 cu privire la orice parte contractantă care a formulat o astfel de rezervă.(2) Orice parte contractantă care a formulat o rezervă în conformitate cu alineatul (1) din prezentul articol poate, în orice moment, să își retragă această rezervă printr-o notificare transmisă secretarului general.(3) Nici o altă rezervă nu va fi acceptată la prezentul acord sau la regulamentele anexate, dar orice parte contractantă poate, în conformitate cu articolul 1, să declare că nu are intenția să aplice anumite regulamente sau că nu intenționează să aplice nici unul dintre acestea.Articolul 12Regulamentele anexate la prezentul acord pot fi modificate în conformitate cu procedura următoare:1. Modificările la regulamente sunt adoptate de Comitetul de administrație, în conformitate cu articolul 1 alineatul (2) și cu procedura indicată în apendicele 1. În cazul în care este necesar, o modificare poate să permită menținerea unor specificații existente cu titlu de variantă. Părțile contractante precizează care variante urmează să fie aplicate. Părțile contractante care aplică varianta (variantele) în cadrul unui regulament nu sunt obligate să accepte omologări în temeiul variantei (variantelor) precedente la același regulament. Părțile contractante care aplică doar modificările cele mai recente nu sunt obligate să accepte omologări acordate în temeiul modificărilor anterioare sau regulamentelor nemodificate. Părțile contractante care aplică un regulament acceptă omologările acordate în conformitate cu modificarea cea mai recentă, chiar dacă ele nu aplică decât una din modificările anterioare ale respectivului regulament. După ce a fost adoptată o modificare la regulament, aceasta este comunicată secretarului general de către Comitetul de administrație. În cel mai scurt timp, secretarul general procedează la notificarea respectivei modificări părților contractante care aplică regulamentul.2. Modificarea la un regulament se consideră adoptată în cazul în care, în termen de șase luni de la notificarea acesteia de către secretarul general, mai mult de o treime din părțile contractante care aplicau regulamentul la momentul notificării nu l-au informat pe secretarul general cu privire la dezacordul lor față de modificare. În cazul în care, după expirarea acestui termen, secretarul general nu a primit declarațiile de dezacord din partea a mai mult de o treime din părțile contractante care aplică regulamentul, el declară în cel mai scurt timp că modificarea este adoptată și obligatorie pentru părțile contractante care aplică regulamentul și care nu și-au declarat opoziția față de aceasta. În cazul în care un regulament este modificat și cel puțin o cincime din părțile contractante care aplică regulamentul nemodificat declară ulterior că ele doresc să continue aplicarea regulamentului nemodificat, regulamentul nemodificat este considerat o variantă la regulamentul modificat și este încorporat cu titlu formal în regulament, producând efecte de la data adoptării modificării sau a intrării ei în vigoare. În acest caz obligațiile părților contractante care aplică regulamentul sunt aceleași cu cele prevăzute la alineatul (1).3. În cazul în care o țară devine parte contractantă la acord între momentul notificării de către secretarul general a modificării regulamentului și intrarea în vigoare a acestuia, regulamentul în cauză nu intră în vigoare pentru acea parte contractantă mai devreme de două luni de la acceptul formal al modificării sau de la curgerea unui termen de șase luni de la comunicarea proiectului de modificare către acea parte de către secretarul general.Articolul 13Textele acordului în sine și ale apendicelor la acesta pot fi modificate în conformitate cu următoarea procedură:1. Orice parte contractantă poate propune una sau mai multe modificări la prezentul acord și la apendicele acestuia. Textul oricărei modificări propuse la acord și la apendicele acestuia este transmis secretarului general care îl transmite tuturor părților contractante și informează toate celelalte țări menționate la articolul 6 alineatul (1).2. Orice proiect de modificare care a fost transmis în conformitate cu alineatul (1) din prezentul articol se consideră acceptat dacă nici o parte contractantă nu formulează nici o obiecție într-un termen de șase luni de la data transmiterii de către secretarul general a proiectului de modificare.3. Secretarul general înștiințează cât mai curând posibil toate părțile contractante dacă a fost formulată o obiecție la proiectul de modificare. În cazul în care a fost formulată o obiecție, modificarea este considerată ca nefiind acceptată și nu produce nici un efect. În cazul în care nu a fost formulată nici o obiecție, modificarea intră în vigoare pentru toate părțile contractante după trei luni de la expirarea termenului de șase luni prevăzut la alineatul (2) din prezentul articol.Articolul 14În afară de notificările prevăzute la articolele 1, 12 și 13 din prezentul acord, secretarul general comunică părților contractante:(a) aderările în conformitate cu articolul 6;(b) datele de intrare în vigoare ale prezentului acord în conformitate cu articolul 7;(c) denunțările în conformitate cu articolul 8;(d) notificările primite în conformitate cu articolul 9;(e) declarațiile și notificările primite în conformitate cu articolul 11 alineatele (1) și (2);(f) intrarea în vigoare a oricărei modificări, în conformitate cu articolul 12 alineatele (1) și (2);(g) intrarea în vigoare a oricărei modificări în conformitate cu articolul 13 alineatul (3).Articolul 15(1) În cazul în care, la data la care dispozițiile de mai sus intră în vigoare, procedurile prevăzute la articolul 1 alineatele (3) și (4) din acordul nemodificat sunt în curs pentru adoptarea unui nou regulament, respectivul regulament intră în vigoare în conformitate cu dispozițiile alineatului (5) din articolul menționat.(2) În cazul în care, la data la care dispozițiile de mai sus intră în vigoare, procedurile prevăzute la articolul 12 alineatul (1) din acordul nemodificat sunt în curs pentru adoptarea unei modificări la un regulament, modificarea respectivă intră în vigoare în conformitate cu dispozițiile articolului respectiv.(3) În cazul în care toate părțile contractante ale acordului sunt de acord, orice regulament adoptat în conformitate cu acordul nemodificat poate fi tratat ca și cum ar fi un regulament adoptat în conformitate cu dispozițiile de mai sus.[*] Vechiul titlu al acordului:Acordul privind adoptarea condițiilor uniforme de omologare și recunoaștere reciprocă a omologării echipamentelor și componentelor autovehiculelor, adoptat la Geneva la 20 martie 1958.--------------------------------------------------19971127Apendicele 1COMPONENȚA ȘI REGULAMENTUL DE ORDINE INTERIOARĂ ALE COMITETULUI DE ADMINISTRAȚIEArticolul 1Comitetul de administrație este alcătuit din toate părțile contractante ale acordului modificat.Articolul 2Secretarul Executiv al Comisiei Economice pentru Europa a Organizației Națiunilor Unite asigură serviciile de secretariat pentru comitet.Articolul 3La prima sesiune din fiecare an, comitetul alege un președinte și un vicepreședinte.Articolul 4Secretarul General al Organizației Națiunilor Unite convoacă comitetul sub auspiciile Comisiei Economice pentru Europa oricând este necesară elaborarea unui nou regulament sau a unei modificări la un regulament.Articolul 5Proiectele de noi regulamente sunt supuse la vot. Fiecare țară parte contractantă la acord dispune de câte un vot. Pentru adoptarea deciziilor este necesar un cvorum reprezentat de cel puțin jumătate din părțile contractante. Pentru determinarea cvorumului, organizațiile de integrare economică regională, în calitate de părți contractante la acord, dispun de un număr de voturi egal cu numărul statelor membre. Reprezentantul unei organizații de integrare economică regională poate exprima voturile țărilor suverane membre. Noile proiecte de regulamente sunt adoptate cu o majoritate de două treimi din voturile membrilor prezenți și care votează.Articolul 6Proiectele de modificări ale regulamentelor se supun la vot. Fiecare țară parte contractantă la acord care aplică regulamentul dispune de un vot. Pentru adoptarea deciziilor este necesar un cvorum reprezentat de nu mai puțin de jumătate din părțile contractante care aplică regulamentul. Pentru determinarea cvorumului, organizațiile de integrare economică regională, în calitate de părți contractante la acord, dispun de un număr de voturi egal cu statele lor membre. Reprezentantul unei organizații de integrare economică regională poate exprima voturile țărilor suverane membre care aplică regulamentul. Proiectele de modificare a regulamentelor se adoptă cu o majoritate de două treimi din voturile membrilor prezenți și care votează.--------------------------------------------------19971127Apendicele 2PROCEDURI DE CONTROL AL CONFORMITĂȚII PRODUCȚIEI1. EVALUAREA INIȚIALĂ1.1. Autoritatea de omologare a unei părți contractante trebuie să verifice înainte de acordarea omologării de tip existența unor dispoziții și proceduri satisfăcătoare pentru asigurarea unui control efectiv, astfel încât vehiculele, echipamentele sau componentele aflate în producție să fie conforme tipului omologat.1.2. Îndeplinirea cerinței de la punctul 1.1 trebuie să fie verificată de autoritatea care acordă omologarea de tip, dar poate fi de asemenea verificată, în numele și la solicitarea autorității care acordă omologarea de tip, de autoritatea de omologare a unei alte părți contractante. În acest caz, autoritatea de omologare din urmă pregătește o declarație de conformitate, prezentând zonele și echipamentele de producție pe care le-a vizitat pentru produsul(ele) care fac(e) obiectul unei cereri de omologare.1.3. Autoritatea de omologare trebuie de asemenea să accepte înregistrarea producătorului în conformitate cu standardul armonizat ISO 9002 [în al cărui domeniu de aplicare se încadrează produsul(ele) care urmează să fie omologat(e)] sau cu un standard echivalent de acreditare care să îndeplinească cerințele de la punctul 1.1. Producătorul trebuie să ofere detalii despre înregistrare și își asumă obligația de a informa autoritatea de omologare cu privire la orice modificare cu privire la validitatea sau la obiectul înregistrării.1.4. La primirea unei cereri din partea autorității unei alte părți contractante, autoritatea de omologare trimite declarația de conformitate menționată în ultima teză de la punctul 1.2 sau menționează că nu este în măsură să facă o astfel de declarație.2. CONFORMITATEA PRODUCȚIEI2.1. Fiecare vehicul, echipament sau componentă omologate în temeiul prezentului acord sau a unui regulament distinct trebuie să fie astfel produse, încât să fie conforme tipului omologat, îndeplinind cerințele prezentului apendice și ale regulamentului în cauză.2.2. Autoritatea de omologare a părții contractante care acordă omologarea de tip trebuie să verifice existența unor dispoziții corespunzătoare și a unor programe de inspecție documentate care sunt convenite cu producătorul pentru fiecare omologare, în scopul de a se realiza la intervalele specificate acele testări sau controale asociate necesare pentru verificarea conformității producției cu tipul omologat, inclusiv, în special, acolo unde este cazul, testele specificate în regulamentul distinct.2.3. Titularul omologării trebuie, în special:2.3.1. să asigure existența de proceduri pentru controlul efectiv al conformității produselor (vehicule, echipamente sau componente ale acestora) cu omologarea de tip;2.3.2. să aibă acces la echipamentul de testare necesar pentru verificarea conformității fiecărui tip omologat;2.3.3. să se asigure că rezultatele testelor sunt înregistrate și că documentele anexate rămân la dispoziție pentru o perioadă care se determină împreună cu autoritatea competentă. Această perioadă nu trebuie să depășească 10 ani;2.3.4. să analizeze rezultatele fiecărui tip de test pentru a putea verifica și asigura stabilitatea caracteristicilor produsului, luând în calcul și variațiile unei producții industriale;2.3.5. să se asigure că pentru fiecare tip de produs, cel puțin verificările prevăzute în prezentul apendice și testele prevăzute în regulamentele distincte aplicabile sunt îndeplinite;2.3.6. să se asigure că orice set de eșantioane recoltate sau componente testate care dovedesc neconformitatea cu tipul respectiv determină o nouă eșantionare și testare. Trebuie luate toate măsurile necesare pentru restabilirea conformității producției respective.2.4. Autoritatea care a acordat omologarea de tip poate verifica în orice moment metodele de control al conformității aplicate în fiecare unitate de producție. Frecvența normală a acestor verificări trebuie să fie în concordanță cu dispozițiile (dacă există) acceptate în conformitate cu punctele 1.2 sau 1.3 din prezentul apendice și să fie făcute astfel încât să se asigure revizuirea controalelor după o perioadă corespunzătoare climatului de încredere stabilit de autoritatea de omologare.2.4.1. La fiecare verificare, înregistrările testelor și registrele de producție trebuie să se afle la dispoziția inspectorului.2.4.2. În cazul în care natura testelor este adecvată, inspectorul poate alege eșantioane aleatorii pentru a fi testate în laboratorul constructorului (sau de serviciul tehnic, în cazul în care regulamentul anexat la prezentul acord prevede acest lucru). Numărul minim de probe poate fi determinat în conformitate cu rezultatele verificărilor efectuate de constructorul însuși.2.4.3. În cazul în care nivelul de control pare a fi nesatisfăcător sau dacă este necesară verificarea validității testelor făcute în conformitate cu punctul 2.4.2, inspectorul trebuie să selecteze probe care sunt transmise serviciului tehnic care efectuează testele de omologare de tip.2.4.4. Autoritatea competentă poate face orice verificare sau test care sunt prevăzute în prezentul apendice sau în regulamentul aplicabil anexat la prezentul acord.2.4.5. În cazul în care se descoperă rezultate nesatisfăcătoare în timpul unei inspecții, autoritatea de omologare trebuie să se asigure că s-au luat toate măsurile necesare pentru a restabili conformitatea producției cât mai rapid posibil.--------------------------------------------------19971127ANEXA II1. La data aderării la acordul revizuit privind vehiculele cu roți, echipamente și componente, Comunitatea Europeană intenționează să limiteze aderarea sa la recunoașterea și aprobarea regulamentelor CEE-ONU, stabilite în lista de mai jos, cu modificările indicate, în măsura în care acestea sunt în vigoare la data aderării.Regulament CEE-ONU nr. | Serii de modificări | Obiect |1 | 01 | faruri (inclusiv faruri R2 și/sau HS1) |3 | 02 | catadioptri |4 | - | lămpi de iluminare a plăcii de înmatriculare spate |5 | 02 | faruri (bloc optic capsulat) |6 | 01 | indicatoare de direcție |7 | 02 | indicatoare de gabarit/lateral față/lateral spate/lămpi de stop |8 | 04 | faruri (H1, H2, H3, HB3, HB4, H7, H8 și/sau HIR1) |10 | 02 | eliminarea interferenței radio |11 | 02 | încuietori și balamale de portiere |12 | 03 | comportamentul elementelor de direcție la impact |13 | 09 | sistemul de frânare |14 | 04 | punct de ancorare al centurilor de siguranță |16 | 04 | centuri de siguranță |17 | 06 | rezistența scaunelor |18 | 02 | sistemul antifurt |19 | 02 | lămpi de ceață-față |20 | 02 | faruri (H4) |21 | 01 | amenajarea interioară |22 | 04 | viziere și căști de protecție |23 | - | lămpi de mers înapoi |24 | 03 | emisii ale motoarelor diesel |25 | 04 | rezemătoare de cap |26 | 02 | proeminențe exterioare |27 | 03 | triunghiuri de presemnalizare |28 | - | avertizoare sonore |30 | 02 | anvelope (autovehicule și remorcile lor) |31 | 02 | faruri (cu bloc optic capsulat cu halogen) |34 | 01 | pericole de incendiu |37 | 03 | becuri cu incandescență destinate utilizării la echipamente de iluminat omologate |38 | - | lămpi de ceață-spate |39 | - | vitezometru |43 | - | geam securizat |44 | 03 | dispozitiv de reținere pentru copii |45 | 01 | ștergătoare pentru faruri |46 | 01 | oglinzi retrovizoare |48 | 01 | dispozitive de iluminare și semnalizare luminoasă |49 | 02 | emisii ale motoarelor diesel |50 | - | lămpi de poziție sau de frânare față/spate, lămpi indicatoare de direcție, lămpi de iluminare a plăcii înmatriculare spate (mopeduri/motociclete) |51 | 02 | nivele de sunet |53 | - | instalarea dispozitivelor de iluminare și semnalizare luminoasă (motociclete) |54 | - | anvelope (vehicule comerciale și remorcile lor) |56 | - | faruri (mopeduri) |57 | 01 | faruri (motociclete) |58 | 01 | dispozitive de protecție spate |59 | - | amortizoare de zgomot de înlocuire |60 | - | comenzi acționate de șofer (mopeduri/motociclete) |62 | - | dispozitiv antifurt (mopeduri/motociclete) |64 | - | anvelope (folosire temporară, roți de rezervă/anvelope) |66 | - | rezistența superstructurii (autobuze) |69 | 01 | plăci de avertizare spate pentru vehicule care se mișcă încet |70 | 01 | plăcuțe de avertizare spate pentru vehicule lungi și grele |71 | - | câmp de vizibilitate, tractoare agricole |72 | - | faruri (faruri HS1) (motociclete) |73 | - | protecție laterală |74 | - | dispozitive de iluminare și semnalizare luminoasă (mopeduri) |75 | - | anvelope (motociclete/mopeduri) |77 | - | lămpi de parcare |78 | 02 | sistem de frânare (categoria L) |79 | 01 | echipament de direcție |80 | 01 | rezistența scaunelor (autobuze) |81 | - | oglinzi retrovizoare laterale (mopeduri/motociclete) |82 | - | faruri (HS2) (mopeduri) |83 | 03 | emisii |85 | - | puterea motorului |86 | - | dispozitive de iluminare și semnalizare luminoasă la tractoare agricole |87 | - | faruri de zi |89 | - | dispozitive de limitare a vitezei |90 | 01 | garnitură de frână de înlocuire |91 | - | lămpi de poziție laterale |93 | - | dispozitive antiîmpănare față |96 | - | emisii ale motoarelor diesel (tractoare agricole) |97 | - | sisteme de alarmă |98 | - | faruri cu lămpi cu descărcare în gaz |99 | - | lămpi cu descărcare în gaz |100 | - | siguranța electrică |101 | - | emisia de CO2/consumul de combustibil |102 | - | dispozitiv de cuplare scurt |103 | - | catalizatori de înlocuire |Regulamentele CEE-ONU menționate anterior devin alternative la anexele tehnice ale directivelor CE speciale corespondente, în cazul în care cele din urmă au același domeniu de aplicare și în cazul în care pentru regulamentele menționate există directive CE speciale.Totuși, dispozițiile suplimentare ale directivei, cum ar fi cele privind cerințele de montaj sau procedura de omologare, rămân în vigoare.În cazul în care este clar că regulamentele CEE-ONU diferă de directivele corespondente, Comunitatea poate decide să se sustragă obligației de recunoaștere reciprocă în acest domeniu prin denunțarea regulamentului (regulamentelor) CEE-ONU vizat(e), în conformitate cu articolul 1 alineatul (6) din acordul revizuit și articolul 3 din prezenta decizie.2. Regulamentele CEE-ONU menționate, pentru care la data aderării nu există directive CE speciale corespondente, devin alternative la directivele speciale corespondente, în conformitate cu alineatul (1) de mai sus, în momentul în care aceste directive devin aplicabile.3. În conformitate cu dispozițiile tratatului, Regulamentul CEE-ONU nr. 22 nu se aplică Regatului Unit înainte de 1 iulie 2000 sau, în cazul în care această aplicare trebuia să intervină mai devreme, nu înainte de aderarea Comunității la un regulament CEE-ONU modificat privind căștile și vizierele de protecție, care prevede pentru astfel de căști și viziere standarde egale sau superioare celor aplicabile în Regatul Unit la data adoptării prezentei decizii.--------------------------------------------------19971127ANEXA IIIMODALITĂȚI PRACTICE PRIVIND PARTICIPAREA COMUNITĂȚII ȘI A STATELOR MEMBRE LA ACORDUL REVIZUITComunitatea Europeană și statele membre participă în calitate de părți contractante la acordul revizuit în conformitate cu următoarele reguli.1. Negocierile și lucrările pregătitoare privind programul de lucru al CEE-ONU și lucrările care precedă adoptarea regulamentelor sau a modificărilor la regulamentele existente la care aderă ComunitateaContribuția Comunității în ceea ce privește prioritățile programului de lucru se stabilește după caz, în concordanță cu procedura stabilită în articolul 228 alineatul (1) din tratat.Reprezentanții Comisiei și ai statelor membre participă la lucrările pregătitoare ale grupurilor de experți pentru a facilita adoptarea unei propuneri de regulament CEE-ONU nou sau de modificare a unui regulament CEE-ONU existent. Pe durata acestor lucrări pregătitoare, experții statelor membre pot prezenta avize tehnice și pot participa din plin la discuțiile tehnice doar pe baza experienței lor tehnice, fără să angajeze autoritățile naționale sau Comunitatea.După această fază pregătitoare, Comisia reprezintă Comunitatea în cadrul Comitetului de administrație înființat în conformitate cu articolul 1 din acordul revizuit ca purtător de cuvânt al Comunității, în conformitate cu articolul 113 din tratat. Poziția definitivă a Comunității cu privire la adoptarea unui nou regulament CEE-ONU sau a unei modificări la un regulament CEE-ONU existent se hotărăște în conformitate cu articolul 4 alineatul (2) din prezenta decizie.În toate stadiile acestei proceduri, Comisia informează Parlamentul European cu privire la elaborarea programului de lucru și orientarea și rezultatele lucrărilor pregătitoare. În plus, Comisia înaintează Parlamentului în timp util proiectele de regulamente și de modificare a regulamentelor CEE-ONU.2. Adoptarea regulamentelor CEE-ONU și a modificărilor la regulamentele existenteComisia își exercită dreptul de vot în numele Comunității în cadrul organismelor înființate în temeiul acordului revizuit. Statele membre nu votează, cu excepția cazurilor în care s-a decis că un regulament CEE-ONU nu este obligatoriu pentru Comunitate.Instituțiile comunitare se obligă să accelereze procedurile cât de mult posibil pentru a nu întârzia în mod inutil votul în cadrul CEE. În acest sens, Comisia își prezintă propunerea, în conformitate cu articolul 4 alineatul (2) din decizie, de îndată ce toate componentele esențiale ale proiectului de regulament CEE-ONU au fost puse la dispoziție.3. Modificări la acordul revizuitDoar Comunitatea poate propune modificări la acordul revizuit.Statele membre își aliniază poziția cu cea exprimată de Comunitate cu privire la modificările expuse de alte părți contractante în conformitate cu articolul 13 din acordul revizuit.4. În cazul în care un stat membru este implicat într-o procedură de soluționare a unui litigiu în sensul articolului 10 din acordul revizuit, poziția statului membru cu privire la punctele de interpretare a acordului în această procedură este adoptată în coordonare cu Comisia în urma consultării cu celelalte state membre.--------------------------------------------------19971127ANEXA IVNOTIFICĂRI PREVĂZUTE LA ARTICOLUL 2 DIN DECIZIEComunitatea Europeană declară că articolul 10 din acordul revizuit nu i se aplică, iar articolele 2, 4 și 5 sunt aplicate în toate cazurile numai de statele membre individual. Comunitatea Europeană declară că Regulamentul CEE-ONU nr. 22 nu se aplică Regatului Unit.--------------------------------------------------